钦定古今图书集成/明伦汇编/闺媛典/第127卷 > 马珽保妻赵氏
## 钦定古今图书集成/明伦汇编/闺媛典/第127卷 > 马珽保妻赵氏

按《福州府志》：“赵氏，怀安马珽保妻。珽保死，赵氏年二
十四，矢志靡他，有二子，长闰，次旺。赵素知书，家贫，抚
二子教之。闰长游乡校，闰之孙俊领乡荐，今大司徒
森，赵六世孙也。始，珽保少育于裴，及大司徒贵，乃上
疏复姓，聚族谋曰：‘吾始家马坑穷乡入闽城，实自吾
六世祖始。向微六世祖母赵，今城中无马氏矣。且赵’”
贤应旌表，有司未之举，其立节母堂世祀之。众咸曰
然。南京兵部尚书汶上吴岳为之《记》，谓司徒事虽制
限，礼缘义起云。